OKRESNÁ PROKURATÚRA DUNAJSKÁ STREDA 
Nám. sv. Štefana 1, 929 21 Dunajská Streda 1

Číslo: 2 Pv 867/13/2201	Dunajská Streda 18.03.2016 
EEČ: 2-16-42-2016

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov 
Rozhodol: 	prokurátor Okresnej prokuratúry Dunajská Streda
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 25.11.2013 spisová značka 2 Pv 867/13/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 25. septembra 2013 v čase o 19.30 hod. v rybárskom revíri č. 2-05150-1-1 na odpadovom kanáli Vodného diela rieky Dunaj, na krídle objektu vodného diela Gabčíkovo, v katastri obce Gabčíkovo, okres XXXXX, ktorý obhospodaruje XXXXX – XXXXX neoprávnene zasiahol do výkonu rybárskeho práva a to tak, že na mieste, kde je lov rýb zakázaný, pomocou troch rybárskych udíc s návnadou lovil ryby, pričom však žiadne ryby neulovil, čím škodu pre XXXXX – XXXXX nespôsobil, 

Uznesením prokurátora Okresnej prokuratúry XXXXX zo dňa 25.11.2013, spisová značka 2 Pv 867/13/2201, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:

	Uznesením prokurátora Okresnej prokuratúry XXXXX sp.zn. 2Pv 867/13 - 6 zo dňa 25.11.2013 bolo podľa § 216 ods. 1 Tr. por. podmienečne zastavené trestné stíhanie vedené proti obvinenému XXXXX za prečin pytliactva podľa § 310 ods. 1 Tr. Zák., ktorého sa dopustil na tom skutkovom základe, ako je to uvedené vo výrokovej časti tohto uznesenia. Predmetné uznesenie vydané podľa § 216 ods. 1 Tr. por. nadobudlo právoplatnosť dňa 31.12.2013. 

Podľa § 216 ods. 2 Tr. por., bola obvinenému určená skúšobná doba v trvaní 12 mesiacov, ktorá mu uplynula dňom 31.12.2014.      

Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por..

Podľa § 217 ods. 1 Tr. por., ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vedenie riadneho života obvineným, voči ktorému bolo podmienečne zastavené trestné stíhanie, predpokladá jeho ďalšiu bezúhonnosť, teda jeho neodsúdenie za iný trestný čin, resp. nepostihnutie za priestupok, iný správny delikt alebo disciplinárne previnenie.

Z odpisu z registra trestov obvineného vyplýva, že po podmienečnom zastavení trestného stíhania tunajšou prokuratúrou, obvinený v ňom nemá žiadny záznam. V mieste trvalého pobytu nebol prejednávaný a na jeho osobu nebola podaná žiadna sťažnosť. Lustráciou v evidencii tunajšej prokuratúry bolo zistené, že obvinený v priebehu skúšobnej doby nebol vedený ako trestne stíhaná osoba na území Slovenskej republiky. Zároveň bolo zistené, že obvinený počas plynutia skúšobnej doby nebol prejednávaný, resp. sankcionovaný ani za priestupok. Zo správy z Okresného riaditeľstva PZ, odbor kriminálnej polície XXXXX vyplýva, že obvinený v priebehu skúšobnej doby nebol vedený ako trestne stíhaná osoba na území Slovenskej republiky. 

Vzhľadom na vyššie uvedené skutočnosti mám za to, že obvinený splnil všetky podmienky pre vyslovenie osvedčenia sa v skúšobnej dobe, a preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú je možné podať do 3 dní od  jeho  doručenia  cestou  podpísanej  prokuratúry na Krajskú  prokuratúru v Trnave. Sťažnosť má odkladný účinok.

 

JUDr. Gabriel Bartalos
prokurátor